Indhold

# Format-funktion

Konverterer et numerisk udtryk for en streng, og derefter formaterer den efter det format, du angiver.

### Syntaks:

    Format(udtryk [, format As String]) As String

### Parametre:

udtryk: Numerisk udtryk, som du vil konvertere til en formateret streng.

format: Streng som angiver formatkoden for tallet. Hvis format er udeladt, fungerer Format-funktionen lige som LibreOffice Basic Str()-funktionen.

### Returtype

Tekststreng.

## Formateringskoder

I BASIC kan en format-kode inddeles i tre dele, adskilt med semikoloner. Den første del definerer formatet for positive værdier, den anden del for negative værdier, og den tredje del for nul. Hvis du kun specificerer én format-kode, bliver den brugt på alle tal.

Sprogindstillingen styrer formatering af tal, datoer og valuta i LibreOffice Basic. Du kan vælge sprogindstilling i LibreOffice ▸ IndstillingerFunktioner ▸ Indstillinger ▸ Sprog og sprogindstillinger ▸ Generelt. I Basic formatkoder bruges altid punktum (.) som pladsholder for decimaltegnet fra din sprogindstilling. Punktum bliver erstattet med det aktuelle decimaltegn.

Det samme gælder sprogindstilling for dato-, klokkeslæt- og valutaformater. Basic-formatkode vil blive fortolket og vist ifølge din sprogindstilling.

Følgende liste beskriver de koder, du kan bruge til at formatere et numerisk udtryk:

Kode | Beskrivelse
--- | ---
0 | Hvis udtryk har et ciffer på positionen for 0'et i format-koden, så vises cifferet, ellers vises et nul. Hvis udtryk har færre cifre end antallet af nuller i koden format, (på den ene eller anden side af decimaltegnet), vises foran- eller efterstillede nuller. Hvis udtryk har flere cifre til venstre for decimaltegnet end antallet af nuller i koden format, vises yderligere cifre uden formatering. Decimalpladser i udtryk afrundes efter antallet af nuller, der ses efter decimaltegnet i koden format.
# | Hvis udtryk indeholder et ciffer på positionen for pladsholderen # i format-koden, så vises cifferet, ellers vises ingenting på denne position. Dette symbol virker ligesom 0, bortset fra, at foran- eller efterstillede nuller ikke vises, hvis der er flere #-tegn i format-koden end tegn i udtryk. Kun de relevante cifre i udtryk vises.
. (period) | Den decimale pladsholder bestemmer antallet af decimalpladser til venstre og højre for decimaltegnet. Hvis koden format kun indeholder #-pladsholdere til venstre for dette symbol, begynder tal mindre en 1 med et decimaltegn. For altid at få vist et foranstillet nul ved brøktal bruger du 0 som en pladsholder for det første ciffer til venstre for decimaltegnet. Brug af et punktum som et tusinde- og decimaltegn afhænger af regionsindstillingen. Brug altid et punktum som decimaltegn, når du indtaster et tal direkte i Basic-kildekode. Det specifikke tegn, der bliver vist som decimaltegn, afhænger af talformatet i dine systemindstillinger.
% | Multiplicerer udtryk med 100 og indsætter procenttegnet (%) hvor udtryk vises i format-koden.
E- E+ e- e+ | Hvis format-koden indeholder mindst én ciffer-pladsholder (0 eller #) til højre for symbolet E-, E+, e- eller e+, så bliver udtryk formateret i videnskabeligt eller eksponentielt format. Bogstavet E eller e bliver indsat mellem tallet og eksponenten. Antallet af pladsholdere for cifre til højre for symbolet bestemmer antallet af decimaler i eksponenten. Hvis eksponenten er negativ, bliver et minustegn vist umiddelbart før en eksponent med E-, E+, e-, e+. Hvis eksponenten er positiv, bliver et plustegn kun vist før eksponenter med E+ eller e+.
- + $ ( ) space | Et plustegn (+), minustegn (-), dollartegn ($) eller parenteser skrevet direkte i format-koden vises som ubehandlet tegn.
\ | For at vise andre tegn end de der er opført her, skal du indlede det med en omvendt skråstreg (\), eller omgive det med anførselstegn (" "). Den omvendte skråstreg viser det næste tegn i format-koden. Tegn i format-koden, der har en speciel betydning, kan kun vises som bogstavelige tegn, hvis de følger en omvendt skråstreg. Skråstregen selv vises ikke, med mindre du indtaster en dobbelt omvendt skråstreg (\\) i formatkoden. De tegn, der skal have foranstillet en omvendt skråstreg i formatkoden for at blive vist som bogstavelige tegn, er: Dato- og tidsformateringstegn (a, c, d, h, m, n, p, q, s, t, w, y, /, :), numeriske formateringstegn (#, 0, %, E, e, komma, punktum) og strengformateringstegn (@, &, <, >, !).

## Forhåndsdefinerede formater

Du kan også bruge følgende foruddefinerede talformater. Bortset fra "Generelt tal", returnerer alle de foruddefinerede formatkoder tallet som et decimaltal med to decimalpladser.

Hvis du bruger forud-definerede formater, skal navnet på formatet være omgivet af anførselstegn.

Kode | Beskrivelse
--- | ---
"<" | Konverterer udtryk til små bogstaver.
">" | Konverterer udtryk til store bogstaver.
"c" or "General Date" | Returnerer det numeriske udtryk i kort datoformat, eventuelt med "T:MM:SS AM/PM". Hvis udtryk er en streng, så returneres strengen.
"n" | Returnerer minuttet for det numeriske udtryk, med 1 eller 2 cifre.
"nn" | Returnerer minuttet for det numeriske udtryk med to cifre.
"w" | Returnerer ugedagen for det numeriske udtryk. 1 er søndag og 7 er lørdag.
"General Number" | Returnerer det numeriske udtryk med 12 cifre (0.############).
"Currency" | Returnerer det numeriske udtryk i valutaen fra sprogindstillingen.
"Fixed" | Returnerer det numeriske udtryk med 2 decimaler (0,00).
"Standard" | Returnerer det numeriske udtryk med tusindtalsskilletegn og 2 decimaler (@0,00).
"Percent" | Returnerer det numeriske udtryk som procentværdi (0,00%).
"Scientific" | Returnerer det numeriske udtryk i videnskabelig notation (#,00E+00).
"Yes/No" | Returnerer "Ja" hvis det numeriske udtryk ikke er lig med nu, "Nej" ellers. "Ja" og "Nej" følger sprogindstillingen.
"True/False" | Returnerer "Sand" hvis det numeriske udtryk ikke er lig med nul, "Falsk" ellers. "Sand" og "Falsk" følger sprogindstillingen.
"On/Off" | Returnerer "Til" hvis det numeriske udtryk ikke er lig med 0, "Fra" ellers. "Til" og "Fra" følger sprogindstillingen.
"Long Date" or "dddddd" | Returnerer det numeriske udtryk i systemets lange datoformat (f.eks. "lørdag 1. marts 2025"), og afhænger af sprogindstillingen.
"Medium Date" | Returnerer det numeriske udtryk i datoformatet DD-MMM-ÅÅ (f.eks. 01-maj-25), og afhænger af sprogindstillingen.
"Short Date" or "ddddd" | Returnerer det numeriske udtryk i systemets korte datoformat (f.eks. "01-03-25") og afhænger af sprogindstillingen.
"Long Time" or "ttttt" | Returnerer det numeriske udtryk i systemets lange tidsformat og afhænger af sprogindstillingen ("T:MM:SS AM/PM").
"Medium Time" | Returnerer det numeriske udtryk i systemets mellemlange klokkeslætsformat og afhænger af sprogindstillingen (TT:MM AM/PM).
"Short Time" | Returnerer det numeriske udtryk i systemets korte tidsformat og afhænger af sprogindstillingen ("TT:MM").

### Fejlkoder:

5 Ugyldigt Procedurekald

### Eksempel:

    Sub ExampleFormat
        MsgBox Format(6328.2, "##,##0.00")
        REM brug altid et punktum som decimaltegn, når du indtaster tal i Basic-kildekode.
        REM viser for eksempel 6,328.20 på engelsk, 6.328,20 på dansk.
    msgbox Format("ABCDEFGHIJKLMNOPQRSTUVWXYZÆØÅ1234567890", "<") ' returnerer abcdefghijklmnopqrstuvwxyzæøå1234567890, hvor tal ikke er påvirkes.
    msgbox Format("abcdefghijklmnopqrstuvwxyzæøå1234567890", ">") ' returnerer ABCDEFGHIJKLMNOPQRSTUVWXYZÆØÅ1234567890, hvor tal ikke påvirkes.
    msgBox Format(12345.6,"c") ' returnerer tallet i datoformat, som 18-10-33 2:24:00 PM med dansk sprogindstilling.
    msgBox Format(12345.6,"General Date") ' Samme som "c".
    msgbox format(12345.004,"n") ' returnerer 5
    msgbox format(12345.004,"nn") ' returnerer 05
    msgbox format(12345.6,"w") ' returnerer 4 (onsdag).
    msgbox format(log(123),"General Number") ' returnerer 4,812184355372 med dansk sprogindstilling (hvor decimaltegnet er et komma)
    msgbox format(123456.7890,"Fixed") ' 123456.79
    msgbox format(123456.1234,"Fixed") ' 123456.12
    msgbox format(123456.7890,"Standard") '123,456.79
    msgbox format(123456.1234,"Standard") '123,456.12
    msgbox format(12.3456,"Percent") ' 1234.56%
    msgbox format(0.123456,"Percent") '12.35%
    msgbox format(123,"Yes/No") ' returnerer "Ja" med dansk sprogindstilling
    msgbox format(0,"Yes/No") ' returnerer "Nej" med dansk sprogindstilling
    msgbox format(-1,"True/False") ' returnerer "Sand" med dansk sprogindstilling
    msgbox format(123,"On/Off") ' returnerer "Til" med dansk sprogindstilling
    msgbox format(45756.73,"Long Date") ' returnerer "onsdag 9. april 2025" med dansk sprogindstilling
    End Sub

Relaterede emner

Number format-koder

Streng-funktioner

Støt os venligst!