Indhold

# Redigering af kurver

Et kurvet linjestykke består af to datapunkter (endepunkter) og to kontrolpunkter (håndtag). En kontrolelementlinje forbinder et kontrolpunkt til et datapunkt. Du kan ændre formen af en kurve ved at konvertere et datapunkt til en anden type, eller ved at trække kontrolelementets punkter til et andet sted.

Du kan også redigere linjens egenskaber ved at markere linjen og vælge Formatér ▸ Streg.

For at se datapunkterne og kontrolpunkterne på en kurvet linje skal du markere linjen og klikke på ikonet Punkter på værktøjslinjen Tegning. Datapunkterne er repræsenteret ved firkanter og kontrolpunkterne ved cirkler. Et kontrolpunkt kan overlappe et datapunkt.

### For at justere et kurvet linjestykke:

1. Markér en kurvet linje, og klik så på ikonet Punkter på værktøjslinjen Tegning.

2. Gør et af følgende:

- Træk et datapunkt for at ændre størrelsen af linjen. Hvis et kontrolpunkt ligger henover datapunktet, træk kontrolpunktet indtil du kan se datapunktet, og træk så datapunktet.

- Træk et kontrolpunkt. Kurven trækker i retningen, som du trækker kontrolpunktet i.

### For at opdele en kurvet linje:

Du kan kun opdele en kurvet linje, som har tre eller flere datapunkter.

1. Markér en kurvet linje, og klik så på ikonet Punkter på værktøjslinjen Tegning.

2. Markér et datapunkt, og klik så på ikonet Opdel kurve på værktøjslinjen Redigér punkter.

### For at oprette en lukket figur:

1. Markér en kurvet linje, og klik så på ikonet Punkter på værktøjslinjen Tegning.

2. På værktøjslinjen Rediger punkter, klik på ikonet Luk bézier.

### For at konvertere et datapunkt på en kurvet linje:

1. Markér en kurvet linje, og klik så på ikonet Punkter på værktøjslinjen Tegning.

2. Klik på datapunktet, som du vil konvertere, og gør et af følgende:

- For at konvertere datapunktet til et udjævningspunkt, klik på ikonet Jævn overgang på værktøjslinjen Rediger punkter.

- For at konvertere datapunktet til et symmetripunkt, klik på ikonet Symmetrisk overgang på værktøjslinjen Rediger punkter.

- For at konvertere datapunktet til et hjørnepunkt, klik på ikonet Hjørnepunkt på værktøjslinjen Rediger punkter.

### For at tilføje et datapunkt:

1. Markér en kurvet linje, og klik så på ikonet Punkter på værktøjslinjen Tegning.

2. På værktøjslinjen Rediger punkter, klik på ikonet Indsæt punkter.

3. Klik på linjen, hvor du vil tilføje punktet, og træk en kort afstand.

Hvis et datapunkt ikke har et kontrolpunkt, markér datapunktet, og klik så på ikonet Konvertér til kurve på værktøjslinjen Redigér punkter.

### For at slette et datapunkt:

1. Markér en kurvet linje, og klik så på ikonet Punkter på værktøjslinjen Tegning.

2. Klik på punktet, som du vil slette.

3. På værktøjslinjen Rediger punkter, klik på ikonet Slet punkter.

Relaterede emner

Værktøjslinjen Rediger punkter

Tegning af kurver

Konvertering af bitmapbilleder til vektorgrafik

Konvertering af 2D-objekter til kurver, polygoner og 3D-objekter

Konvertering af teksttegn til tegneobjekter

Støt os venligst!